**DĖL SĄJŪDŽIO PAVADINIMO SUTEIKIMO AIKŠTEI, ESANČIAI**

**RESPUBLIKOS G. 96, ROKIŠKIO M.**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, atsižvelgdama į Rokiškio rajono 1990 metų I šaukimo tarybos deputatų nuo Lietuvos Persitvarkymo Sąjūdžio frakcijos ir Lietuvos Persitvarkymo Sąjūdžio Rokiškio skyriaus tarybos narių 2020-01-30 kreipimąsi, Rokiškio rajono savivaldybės taryba n u s p r e n d ž i a :

1. Suteikti Sąjūdžio pavadinimą aikštei, esančiai Respublikos g. 96, Rokiškio m.

2. Apie šį sprendimą skelbti vietos spaudoje, o visą tekstą – savivaldybės interneto svetainėje.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL SĄJŪDŽIO PAVADINIMO SUTEIKIMO AIKŠTEI, ESANČIAI RESPUBLIKOS G. 96, ROKIŠKIO M.“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Suteikti Sąjūdžio pavadinimą aikštei, esančiai Respublikos g. 96, Rokiškio m.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė.** Šiemet minimas Lietuvos Nepriklausomybės 30-metis. Į ją vedė susikūręs Lietuvos Persitvarkymo Sąjūdis ir visos Lietuvos žmonių ryžtas ir pasiaukojimas. Ne išimtis ir Rokiškio kraštas. 1988 m. rugsėjo 9 d. prie Rokiškio kultūros namų įvyko pirmasis mitingas, kurį organizavo LPS Rokiškio skyrius. Tai buvo milžiniškas postūmis išsivaduoti žmonėms iš baimės, melo ir sovietinių apgaulių. Pasitinkant jubiliejų, Sąjūdžio pavadinimo suteikimas aikštei būtų deramas įprasminimas Lietuvos Persitvarkymo Sąjūdžio, atvedusio Lietuvą į Nepriklausomybę.

**Galimos pasekmės, priėmus siūlomą tarybos sprendimo projektą:**

**teigiamos** – aikštės pavadinimas siejamas su artėjančiu Lietuvos nepriklausomybės atkūrimo trisdešimtmečio paminėjimu 2020 m. kovo 11 d.;

**neigiamos -** nėra

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.** Miesto gyventojai ir svečiai prisimins istoriją bei svarbiausius įvykius.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Savivaldybės tarybos narys Algis Kazulėnas